નોંધનીય છે કે, 'દંગલ'ની સફળતા બાદ ઝાયરા વસીમ, જે પોતે કાશ્મીરની રહેવાસી છે, તેણે શનિવારે કાશ્મીરના મુખ્યમંત્રી મેહબૂબા મુફ્તી સાથે મુલાકાત કરી હતી. મેહબૂબા મુફ્તીએ ઝાયરાને આમંત્રિત કરી હતી અને તેને સફળતા બદલ અભિનંદન પણ પાઠવ્યા હતા. ઝાયરાએ કાશ્મીર બોર્ડ એક્ઝામ્સમાં 92% મેળવ્યા છે. ઉલ્લેખનીય છે કે, છેલ્લા થોડા સમયથી કાશ્મીરમાં જે રીતનું હિંસાનું વાતાવરણ છે, તેને જોતાં ઝાયરાની આ સફળતા ખૂબ વખાણવાલાયક છે. મેહબૂબા મુફ્તીએ કહ્યું હતું કે, લોકોએ ઝાયરા પાસેથી શીખ લેવી જોઇએ.